Heo Nanseolheon itu apa sih? Jelaskan dalam bahasa jawa ya

Heo Nanseolheon (허난설헌;허초희) utawa Heo Cho-hui (1563-1589) ya iku sawijining sastrawan kang ana ing Koréa ing mangsa papréntahan Dinasti Joseon. Heo Nanseolheon asalé saka kulawarga sastrawan ing kampung chodang, Gangwon. Dhèwèké duwé addi lanang kanthi jeneng Heo Gyun kang uga minangka sawijining sastrawan misuwur Joseon. Ing mangsa mau mung sithik wanita kang duwé kalodhangan sinau nulis sanajan asalé saka kulawarga sujana. Wanita kudu ngurus rumah tangga lan ora diijinake nuduhake keprigelane ing jaba omah. Nanging, Nanseolheon bisa sinau bareng karo sadulur lanange.

Nalika umur 15 taun Nanseolheon kawin karo Kim Seong-nip nanging kawinane ora dadekake kepénak amarga bojone kerep mabuk-mabukan lan ora peduli. Ibu mertune yga ora patiya seneng. Nanseolheon ngalirake anak lanang lan wadon, nanging kekarone mati. Malah sawisé iku Nanseolheon ngalami keguguran. Marga uripé rekasa lan ora kepénak, Nanseolheon ngesokake kabèh kasengsarane ing buku lan tulisan nganti tumekaning pati. Asil karyané akèh-akèhé ngenani kasengsarane npanguripan kang dilambangake banyu.